SAK ลิสซิ่งภูธรโตโดดเด่น
ถ้าพูดถึง SAK ในแง่ของผลประกอบการถือว่าเติบโตต่อเนื่อง โดยเฉพาะปี 2564 ที่ทำผลงานโดดเด่นโตสวนวิกฤตโควิด
ถ้าพูดถึง SAK ในแง่ของผลประกอบการถือว่าเติบโตต่อเนื่อง โดยเฉพาะปี 2564 ที่ทำผลงานโดดเด่นโตสวนวิกฤตโควิด โชว์กำไรสุทธิ 607 ล้านบาท
5 มี.ค. 2565

คุณค่าบริษัท
ถ้าพูดถึงบริษัท ศักดิ์สยามลิสซิ่ง จำกัด (มหาชน) หรือ SAK เป็นหุ้นลิสซิ่งภูธรที่มีฐานที่มั่นอยู่ที่ จ.อุตรดิตถ์ ก่อนจะกระจายไปทั่วภาคเหนือ ภาคกลาง ภาคตะวันออกเฉียงเหนือ และภาคตะวันตก โดยให้บริการสินเชื่อ 4 กลุ่ม ไม่ว่าจะเป็นสินเชื่อทะเบียนรถ สินเชื่อส่วนบุคคล สินเชื่อรายย่อยเพื่อการประกอบอาชีพ (นาโนไฟแนนซ์) สินเชื่อเช่าซื้อและสินเชื่อรถแลกเงิน ในแง่ของผลประกอบการถือว่าเติบโตต่อเนื่อง โดยเฉพาะปี 2564 ที่ทำผลงานโดดเด่นโตสวนวิกฤตโควิด โชว์กำไรสุทธิ 607 ล้านบาท เพิ่มขึ้น 8.1% จากปี 2563 ที่มีกำไรสุทธิ 561 ล้านบาท
โดยในปี 2564 SAK มีพอร์ตสินเชื่อรวมอยู่ที่ 8,685 ล้านบาท เติบโต 35.6% สูงกว่าเป้าหมาย ส่งผลให้รายได้รวมจากดอกเบี้ยและค่าธรรมเนียมและบริการอยู่ที่ 1,839 ล้านบาท เติบโต 14.3% เมื่อเทียบกับช่วงเดียวกันของปีก่อน จากการที่พอร์ตสินเชื่อเพิ่มขึ้น 2,279 ล้านบาท มากกว่าเป้าหมายที่ตั้งไว้
ส่วนสินเชื่อที่ไม่ก่อให้เกิดรายได้ (NPLs) สามารถบริหารจัดการได้อย่างมีประสิทธิภาพ ทำให้อยู่ในระดับ 2.2% ต่ำกว่าค่าเฉลี่ยของอุตสาหกรรม
ขณะที่ปี 2565 ผู้บริหารมั่นใจจะเติบโตต่อเนื่อง ด้วยเป้าหมายการปล่อยสินเชื่อใหม่ไม่น้อยกว่า 2,500 ล้านบาท หรือเติบโต 31% จากปีก่อน หนุนให้พอร์ตสินเชื่อคงค้างสิ้นปีแตะระดับ 11,379 ล้านบาท
โดยในปีนี้ตั้งเป้าหมายจะเปิดสาขาใหม่อีกไม่น้อยกว่า 210 สาขา หรือเฉลี่ยไตรมาสละ 70 สาขา ส่งผลให้ภายในไตรมาส 3/2565 บริษัทจะมีสาขาเปิดให้บริการเพิ่มเป็น 920 สาขา จากสิ้นปี 2564 ที่มีแล้ว 710 สาขา โดยจะเน้นการขยายเข้าไปในจังหวัดที่ยังไม่มีพื้นที่ให้บริการ เพื่อสร้างฐานลูกค้าใหม่ และทำให้เกษตรกรสามารถเข้าถึงแหล่งวงเงินทุนมากขึ้น ซึ่งสะท้อนต่อความสามารถในการรับสัญญาสินเชื่อใหม่ที่คาดว่าปีนี้ขยายตัวแตะระดับ 400,000 สัญญา จากสิ้นปี 2564 ที่มีสัญญาสินเชื่อแล้วประมาณ 300,000 สัญญา พร้อมคุม NPLไม่ให้เกิน 2.2-2.5%
ขณะเดียวกัน ก็เตรียมเพิ่มไลน์ผลิตภัณฑ์สินเชื่อใหม่ ๆ โดยเฉพาะสินเชื่อที่ดินเพื่อการทำมาหากิน และสินเชื่อเพื่อที่อยู่อาศัย รวมทั้งสินเชื่อเกี่ยวเนื่องรถยนต์ไฟฟ้า (EV) เพราะมองเห็นโอกาสในการเติบโตในอนาคต เนื่องจากเป็นเทรนด์ที่ทั่วโลกกำลังให้ความสนใจ
ส่วนสินเชื่อโดรนที่ SAK เพิ่งเข้าไปถือหุ้นสัดส่วน 70% ในบริษัท ศักดิ์สยาม เมกเกอร์ โดรน จำกัด ปีนี้ตั้งเป้าหมายปล่อยสินเชื่อไว้ไม่น้อยกว่า 1,000 ลำ หรือคิดเป็นมูลค่ากว่า 200 ล้านบาท
สำหรับการประเมินมูลค่า (Valuation) ปัจจุบันราคาหุ้น SAK ซื้อขายกันที่ P/E ระดับ 32.26 เท่า เทียบกับ P/E ตลาดโดยรวมที่ระดับ 19.65 เท่า ถือว่าราคาซื้อขายสูงกว่าตลาดมาก ขณะที่ถ้าดูจาก P/BV ที่ระดับ 4.01 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ
 